Forslag til RÅDETS AFGØRELSE om ændring af den interne aftale mellem repræsentanterne for medlemsstaternes regeringer, forsamlet i Rådet, om finansiering af Den Europæiske Unions bistand under den flerårige finansielle ramme for perioden 2014-2020 i overensstemmelse med AVS-EU-partnerskabsaftalen og om tildelingen af finansiel bistand til de oversøiske lande og territorier, på hvilke fjerde del af traktaten om Den Europæiske Unions funktionsmåde finder anvendelse /* COM/2013/0596 final - 2013/0292 (NLE) */





BEGRUNDELSE Den interne aftale mellem repræsentanterne for medlemsstaternes regeringer, forsamlet i Rådet, om finansiering af Den Europæiske Unions bistand under den flerårige finansielle ramme for perioden 2014-2020 i overensstemmelse med AVS-EU-partnerskabsaftalen og om tildelingen af finansiel bistand til de oversøiske lande og territorier, på hvilke fjerde del af traktaten om Den Europæiske Unions funktionsmåde finder anvendelse ("den interne aftale"), blev undertegnet den 26. juni 2013. Republikken Kroatien tiltrådte Den Europæiske Union den 1. juli 2013[1]. I henhold til den fælles erklæring C til akten om Republikken Kroatiens tiltrædelsesvilkår tiltræder Republikken Kroatien Den Europæiske Udviklingsfond fra og med ikrafttrædelsen af den nye flerårige finansielle ramme for samarbejdet efter landets tiltrædelse af EU. Hvad angår medlemsstaternes bidrag til Den 11. Europæiske Udviklingsfond, fastsættes i artikel 1, stk. 2, litra a), i den interne aftale blot skønsmæssigt ansatte bidrag og fordelingsnøgler for Kroatien. Det hedder i den interne aftales artikel 1, stk. 7, at beløbene og fordelingsnøglerne ændres af Rådet ved en enstemmig afgørelse på forslag fra Kommissionen, hvis en ny stat tiltræder EU. Hvad angår stemmevægten i EUF-Udvalget, fastsættes i artikel 8, stk. 2, i den interne aftale blot det skønsmæssigt ansatte stemmetal for Kroatien. Det hedder i den interne aftales artikel 8, stk. 4, at stemmevægten og det kvalificerede flertal ændres af Rådet ved en enstemmig afgørelse, hvis en ny stat tiltræder EU. På grundlag af ovenstående bekræftes de skønsmæssigt ansatte bidrag og stemmetal for Kroatien i vedlagte udkast til Rådets afgørelse. Kommissionen henstiller derfor, at Rådet vedtager vedlagte afgørelse. 2013/0292 (NLE) Forslag til RÅDETS AFGØRELSE om ændring af den interne aftale mellem repræsentanterne for medlemsstaternes regeringer, forsamlet i Rådet, om finansiering af Den Europæiske Unions bistand under den flerårige finansielle ramme for perioden 2014-2020 i overensstemmelse med AVS-EU-partnerskabsaftalen og om tildelingen af finansiel bistand til de oversøiske lande og territorier, på hvilke fjerde del af traktaten om Den Europæiske Unions funktionsmåde finder anvendelse RÅDET FOR DEN EUROPÆISKE UNION HAR - under henvisning til traktaten om Den Europæiske Union og traktaten om Den Europæiske Unions funktionsmåde, under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000[2], under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering af Den Europæiske Unions bistand under den flerårige finansielle ramme for perioden 2014-2020 i overensstemmelse med AVS-EU-partnerskabsaftalen og om tildelingen af finansiel bistand til de oversøiske lande og territorier, på hvilke fjerde del af traktaten om Den Europæiske Unions funktionsmåde finder anvendelse ("den interne aftale")[3], særlig artikel 1, stk. 7, og artikel 8, stk. 4, under henvisning til akten om Republikken Kroatiens tiltrædelse[4], særlig den fælles erklæring C om Den Europæiske Udviklingsfond, under henvisning til Republikken Kroatiens tiltrædelse af Den Europæiske Union den 1. juli 2013, under henvisning til forslag fra Kommissionen, og ud fra følgende betragtninger: (1) I henhold til den fælles erklæring C til akten om Republikken Kroatiens tiltrædelsesvilkår, tiltræder Republikken Kroatien Den Europæiske Udviklingsfond fra og med ikrafttrædelsen af den nye flerårige finansielle ramme for samarbejdet efter landets tiltrædelse til Unionen. (2) I henhold til artikel 1, stk. 7, i den interne aftale skal den fordeling af bidrag, der er omhandlet i artikel 1, stk. 2, litra a), og som i øjeblikket kun omfatter skønsmæssigt ansatte beløb for Kroatien, ændres ved afgørelse truffet af Rådet, hvis en ny stat tiltræder EU. (3) I overensstemmelse med artikel 8, stk. 4, i den interne aftale skal det stemmetal, der er fastlagt i artikel 8, stk. 2, og som i øjeblikket kun omfatter skønsmæssigt ansatte stemmetal for Kroatien, og det kvalificerede flertal, der er nævnt i artikel 8, stk. 3, ændres ved Rådets afgørelse, hvis en ny stat tiltræder EU. (4) Bidrag og stemmetal bør bekræftes — VEDTAGET DENNE AFGØRELSE: Artikel 1 Kroatiens fordelingsnøgle og bidrag til Den 11. Europæiske Udviklingsfond som fastlagt i artikel 1, stk. 2, litra a), i den interne aftale samt vægten af deres stemmer i Udvalget for Den Europæiske Udviklingsfond som fastlagt i artikel 8, stk. 2, i den interne aftale bekræftes. Artikel 2 I den interne aftale foretages følgende ændringer: 1. I artikel 1, stk. 2, litra a), udgår de runde parenteser og asterisken efter "Kroatien" og fodnoten "(*) Skønsmæssigt ansat beløb". 2. I artikel 8, stk. 2, udgår følgende: (a) de runde parenteser og asterisken efter ordet "Kroatien" og de firkantede parenteser i anden kolonne i samme linje (b) fodnoten "(*) Skønsmæssigt ansat stemmetal" (c) linjen "Total EU-27", "998" (d) de runde parenteser og asterisken samt de firkantede parenteser i linjen "Total EU-27 (*)" "[1 000]". 3. Artikel 8, stk. 3, ændres til: "EUF-Udvalget udtaler sig med et kvalificeret flertal på 721 stemmer ud af 1000, idet mindst 15 medlemsstater skal stemme for. Et blokerende mindretal er på 280 stemmer." Artikel 3 Denne afgørelse træder i kraft på dagen efter vedtagelsen. Udfærdiget i Bruxelles, den […]. På Rådets vegne Formand [1] Se traktaten mellem Den Europæiske Unions medlemsstater og Republikken Kroatien om Republikken Kroatiens tiltrædelsesvilkår og akten om Republikken Kroatiens tiltrædelsesvilkår samt om tilpasning af traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab, EUT L 112 af 24.4.2012. [2] EFT L 317 af 15.12.2000, s. 3. Aftale som ændret ved aftalen undertegnet i Luxembourg den 25. juni 2005 (EUT L 287 af 28.10.2005, s. 4) og ved aftalen undertegnet i Ouagadougou den 22. juni 2010 (EUT L 287 af 4.11.2010, s. 3). [3] Indsæt EUT-henvisning. [4] Akt om Republikken Kroatiens tiltrædelsesvilkår samt om tilpasning af traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab, EUT L 112 af 24.4.2012.